Egyelőre csak találgatások vannak arról, hogy pontosan milyen videokártyáról van szó.

6 0 0 0 0 0

Hirdetés

Az OpenVR Benchmark adatbázisában feltűnt egy "AMD Radeon(TM) Graphics" névre keresztelt GPU, amivel 17,3 %-kal jobb értékeket mértek, mint az NVIDIA GeForce RTX 2080 Ti-jal. Bizakodásra adhat okot ez a mérés, de semmi nem támasztja alá, hogy ez egy olyan AMD grafikus kártya, ami a hétköznapi fogyasztók számára egy választható alternatíva lesz a jövőben.

A CPU oszlopban szereplő kód a Ryzen 7 4800H-nak feleltethető meg, de az órajelek eltérnek. Valószínű, hogy egy módosított 4800H-ról van szó, vagy egy korábbi változatról. A rejtélyes videokártyával kapcsolatban pletykálják, hogy igazából egy külső hardverről van szó, esetleg CrossFire-be kötöttek Radeonokat. Az optimisták azonban reménykednek, hogy az új generációs NAVI GPU-k fejlesztésére kaptunk bizonyítékot, ami könnyedén lehet, hogy tényleg felveheti a versenyt az RTX 2080 Ti-okkal. A technológiai innovációk olyan gyorsan jönnek és mennek, hogy egy fél-egy évvel újabb konstrukció azonos áron produkálhat jobb eredményeket, mint korábban megjelent versenytársai.

Az AMD CEO-ja hivatalosan is bejelentette a CES 2020-as expóján, hogy nem csak a processzorok piacán szeretne tarolni a cég, hanem a high-end videokártyák versenyébe is szeretne érdembe beszállni. A NAVI-s bukták után lehetnek kétségeink Lisa Su mondataival kapcsolatban, de az egészséges versengésnek általában legnagyobb nyertesei továbbra is mi vagyunk. Már csak ezért is megéri drukkolni az AMD-nek, hogy ne nyúljanak ismét mellé.

OSZD MEG VELÜNK A VÉLEMÉNYED HOZZÁSZÓLÁSBAN! KÖVESS MINKET FACEBOOKON IS!

